Elzė Gudavičiūtė

**Elzė Gudavičiūtė** (g. 1984 m. lapkričio 18 d. Vilniuje) – Lietuvos aktorė.

## Biografija
2004–2005 m. gyveno Vokietijoje, ten lankė aktorinės improvizacijos, kūno kalbos kursus ir seminarus Štutgarto „Forum" teatre. 2004–2009 m. baigė bakalauro, 2009–2011 m. – magistro studijas LMTA (Kurso vad. Gintaras Varnas, dėst. Viktorija Kuodytė, Arūnas Sakalauskas). 2013–2017 m. LMTA Teatro ir kino fakulteto Vaidybos ir režisūros katedros doktorantė. 2014 m. pelnė LMT doktoranto stipendijas už mokslo pasiekimus. Tiriamajame meno doktorantūros darbe „Gintaro Varno teatro meninės tendencijos ir kūrybos principai: 2005–2015 m.“ analizuoja Lietuvos teatro teatro meninę raidą, iškelia esminius režisieriaus kūrybos principus, tiria kūrybinį braižą, nagrinėja pedagoginę specifiką bei reikalavimus aktoriams.

Laisvai moka vokiečių, gerai anglų ir rusų kalbas, turi graikų, italų bei prancūzų k. pagrindus. Turi šokio, šaudymo įgūdžius.

## Kūryba
Nuo 2007 m. vaidina, nuo 2008 m. – G. Varno teatre „Utopia“, dalyvauja „No Theatre“ judėjime. Nuo 2007 m. dalyvauja įvairiuose teatro festivaliuose, seminaruose, stažuotėse Europoje. Nuo 2013 m. LNDT aktorė.

Filmografijoje – filmai „Man septyniolika“ (2007, rež. Romas Zabarauskas), „Miegančių drugelių tvirtovė“ (2011, rež. Algimantas Puipa).

## Vaidmenys
Svarbesnieji vaidmenys:
* 2007 m. Olga Bachurina. G. Varnas, G. Labanauskaitė. Žvaigždžių kruša. Rež G. Varnas. KVDT
* 2007 m. Mažoji Medėja. S. Osten. Medėjos vaikai. Rež A. Gluskinas. KVDT
* 2008 m. C. Monteverdi. Tankredžio ir Klorindos dvikova, Nedėkingųjų šokis. Rež G. Varnas. „Utopia“
* 2008 m. Teatro sargė Vida, Zylė. G. Varnas. Dekalogas. Rež G. Varnas. Teatras „Utopia“
* 2009 m. Elena, Bjanka, Laumė. Šekspyriada. Rež G. Varnas. VJT
* 2009 m. Tango šokėja. No concert. Rež V. Bareikis. No Theatre
* 2010 m. Miestietė. Meilė ir mirtis Veronoje. Rež A. Giniotis. Keistuolių teatras
* 2010 m. Džiuljeta, Antroji dama. F.G. Lorca. Publika. Rež G. Varnas. Teatras „Utopia“
* 2010 m. Aktorė Raselė. V. Bareikis. Telefonų knyga. Rež V. Bareikis. No Theatre
* 2011 m. Madlein. A. Morgan. Mažutis dinamitas. Rež G. Varnas. KVDT
* 2011 m. Shigeko Kubota. V. Bareikis. Mr. Fluxus arba šarlatanai. Rež V. Bareikis. No Theatre
* 2011 m. Zara. S. Oksanen. Apsivalymas. Rež J. Jurašas. KVDT
* 2011 m. Olga. M. Ivaškevičius. Išvarymas. Rež O. Koršunovas. LNDT
* 2012 m. Tereza, Burtininkė. G. Apolineras. Teiresijo krūtys. Rež G. Varnas. Teatras „LĖLĖ“
* 2012 m. Marla Singer. Ch. Palahniukas. Kovos klubas. Rež V. Bareikis. VJT
* 2012 m. Marija, Ofelija. I. Stundžytė. Ofelijos. Režisierė I. Stundžytė. Teatras „Atviras ratas“
* 2013 m. Dani. E. Palmetshofer. Hamletas mirė. Gravitacijos nėra. Rež P. Ignatavičius. LNDT
* 2013 m. Bakchantė. Euripidas. Bakchantės. Rež G. Varnas. LNDT
* 2013 m. No awards. Rež V. Bareikis. No Theatre
* 2013 m. Daisy St. Patience. Ch. Palahniuk. Nematomi monstrai. Rež V. Bareikis. No Theatre

## Įvertinimas
* 2011 m. Auksinio scenos kryžiaus nominacija – už Džiuljetos vaidmenį G. Varno spektaklyje „Publika" (Teatras „Utopia“)
* 2012 m. Auksinis scenos kryžius už Zaros vaidmenį J. Jurašo spektaklyje „Apsivalymas" (KVDT) bei Olgos vaidmenį Oskaro Koršunovo spektaklyje „Išvarymas“ (LNDT)
* Geriausia antro plano aktorė, 2012 m. „Sidabrinė gervė“ – už vaidmenį filme „Miegančių drugelių tvirtovė“ (kartu su Giedre Giedraityte ir Migle Polikevičiūte)

## Šaltiniai

## Nuorodos
* Interviu su trečiąja jauna filmo „Miegančių drugelių tvirtovė“ aktore
* Prisistatymas (Schauspielagentur „more than actors“, vokiečių k.)
* Elzė Gudavičiūtė: „Geschwister“ (Filme „Brolis ir sesuo“, vokiečių k.)
* IMDb profilis